বেশীরভাগ ক্ষেত্রেই নেটওয়ার্কে অবস্থিত দূরবর্তী কোন লিনাক্স কম্পিউটার এ ব্যাস শেল পাওয়ার জন্য টেলনেট ব্যবহার করা হয়; প্রচলিত প্রায় সব অপারেটিং সিস্টেম (যেমন লিনাক্স, উইন্ডোজ, ইউনিক্স, ম্যাকিনটোশ ইত্যাদি) টেলনেট ইউটিলিটি সহই বের হয়ে থাকে। টেলনেট এ কাজ করা বেশ সহজ। টেলনেট কমান্ডে শুধুমাত্র হোস্ট নেম অথবা আইপি এ্যাড্রেস দিয়ে দিন এবং ব্যবহারকারীর নাম ও পাসওয়ার্ড দিয়ে প্রবেশ করুন। টেলনেট সেশন এর মাধ্যমে যে টার্মিনাল পাওয়া যায় তা কোন লোকাল টার্মিনাল নয় বরং একটি স্যুডো বা অস্থায়ী টার্মিনাল এবং সাধারন শেল এর মতই কাজ করে থাকে; এখানে যেকোন কমান্ড দিতে পারবেন এবং কমান্ড দেয়া শেষ হলে exit কমান্ডের মাধ্যমে সেশন ও BASHথেকে বের হতে হয়।